Raidet på Grand Pré

Raidet på Grand Pré var den største hendelsen under en ekspedisjon ledet av Benjamin Church fra Ny-England mot franske Acadia i juni 1704 under Dronning Anne-krigen. Ekspedisjonen var et hevntokt for det franske og indianske raidet mot grensesamfunnet Deerfield i Massachusetts tidligere det året.

De la ut fra Boston den 25. mai 1704 med 500 militssoldater fra provinsen og noen indianske allierte. Ekspedisjonen nådde Minas Basin den 24. juni, etter å ha raidet noen mindre bebyggelser i Penobscot Bay og Passamaquoddy Bay. Selv om han mistet overraskelsesmomentet på grunn av det høye tidevannet i Bay of Fundy, fikk Church raskt kontroll over Grand Pré, og brukte tre dager på å ødelegge byen, samt prøve å ødelegge diket som vernet den oppdyrkede jorden. Saltvannet strømte inn over jordbruksmarkene, men de lokale acadierene var raske til å reparere dikene så snart fienden var borte, og landet kunne benyttes videre til jordbruk. Church fortsatte ekspedisjonen sin og slo til mot Beaubassin og andre samfunn før han dro tilbake til Boston sent i juli.

Kilder 
 
 

1704 i Nord-Amerika
Slag med deltagelse av England
Slag med deltagelse av Frankrike
Konflikter i 1704
Slag under den spanske arvefølgekrigen